section_heading: Dogovor Kučan-Milošević
paragraph_text: Indikativno je da su samo četiri dana prije sastanka Slovenci s Hrvatima dogovorili vojno savezništvo i zajedničku obranu. Sporazumom Kučana i Miloševića destabilizirana je vjera u političko-vojno savezništvo između Slovenije i Hrvatske. Tome treba nadodati da je putem medijske manipulacije (koje se nerijetko smještaju pod pothvate jugoslavenskih tajnih službi) različitih političkih sastanaka, a pogotovo sastanka u Karađorđevu, razjedinjeno ne samo hrvatsko-slovensko, nego i hrvatsko-muslimansko savezništvo.